***Fuego en la sangre*** je meksička telenovela produkcijske kuće Televisa snimana tokom 2008. godine.

U Srbiji se pod naslovom ***Vrela krv*** prikazivala na Televiziji Pink tokom 2008. i 2009. godine.

Sinopsis
--------

**Vrela krv** je priča o trojici braće, Huanu, Oskaru i Franku Rejesu, koji se na grobu svoje sestre Libije, zaklinju na osvetu njene smrti. Libia je umrla pod misterioznim okolnostima, nakon što ju je zaveo stariji Bernardo Elisondo. Kako bi ispunili svoje obećanje, odlaze na imanje Elisondovih da sprovedu svoju osvetu, gde se očekuju radnici koji trebaju graditi kuću. Planiraju da se prave da su radnici kako bi istražili ko je kriv za Libijinu smrt.

Počinju graditi kuću (umesto pravih radnika) i uskoro upoznaju tri kćerke Bernarda Elisonda; Sofiju, Saritu i Himenu, kao i konzervativnu Gabrielu Asevedo, Bernardovu ženu. Dolazi i do promene u njihovom osvetničkim pohodu: umesto da naude fizički Elizondovima, braća će zavesti tri sestre i ostaviti će ih da žive u sopstvenoj mizeriji zbog Libijine patnje. Huan će zavesti Sofiju, Oskar Himenu, a Franko Saritu.

No, sudbina će se poigrati sa njima i braća će pokazati drugu stranu Elisondovim ćerkama. Huan će u Sofiji pronaći osjećajnu ženu, koja ne može uživati u životu zbog traume koju je doživela pre nekoliko godina. Sofia je bila silovana i prisiljena na brak sa Fernandom Eskandonom, kako bi poštedjela porodicu sramote. Huan i Sofia zaljubiće će se jedno u drugo, no Fernando neće mirno preći preko njihove ljubavi.

Oskar će u Himeni pronaći svoju drugu polovinu, elokventnu devojku, koja ima želju za životom. Franko i Sarita naići će na prepreke, s obzirom da Franko oseća strast prema barskoj pevačici Rosario Montes, sa kojom je u čudnoj vezi već nekoliko godina. Franko će morati da odluči između dve ljubavi. Ono što ne zna jeste da Rosario radi za Fernanda zbog misterioznog događaja iz prošlosti.

Eva, sluškinja porodice Elizondo, bivša Bernardova ljubavnica, čuva tajnu. Agustin, Gabrielin otac, provodi dane u invalidskim kolicima i kuje zavere protiv svoje ćerke (koje skoro uvek završe smešnom situacijom), dok sveštenik Tadeo skriva strašne tajne koje bi mogle da razore čitavo mesto.

Uloge
-----

| Glumci | Likovi |
| --- | --- |
| Adela Noriega | Sofija |
| Eduardo Janjes | Huan |
| Dijana Braćo | Gabrijela |
| Giljermo Garsia Kantu | Fernando |
| Horhe Salinas | Oskar |
| Elizabet Alvares | Himena |
| Nora Salinas | Sara "Sarita" |
| Pablo Montero | Franko |
| Marija Sorte | Eva |
| Rene Kasados | Otac Tadeo |
| Ninel Konde | Rosario |
| Hoakin Kordero | Agustin |
| Šerlin | Libija |
| Aurora Klavel | Ofelija |
| Serhio Akosta | Armando |
| Rebeka Martines | Marija |
| Nora Velaskes | Marija Esperansa |
| Rodrigo Mehija | Benito |
| Alehandro Aragon | Oktavio |
| Hulisa | Rakel |
| Visente Fernandes Junior | Visente |
| Roberto Vander | Hilberto |
| Sofija Vergara | Leonora |
| Serhio Reinosa | Alehandro |
| Luis Fernando Penja | Rigoberto "Rigo" |
| Radames de Hesus | Eladio |
| Isaura Espinosa | Ortensija |
| Kristijan de la Fuente | Damijan |
| Silvija Pinal | Santa |
| Susana Sabaleta | Rut |
| Ilberto de Anda | Rikardo |
| Adalberto Para | Vračar |
| Antonio Medeljin | Fabio |
| Renata Flores | Petra |
| Huan Karlos Flores | Tobijas |
| Huan Karlos Benet | Bruno |
| Gabrijela Ramires | Euhenija |
| David Renkoret' | Gomez |
| Patrisija Rejes Spindola | Kintina |
| Eduardo Kapetiljo | Pedro |
| Karlos Braćo | Bernardo |
| Nijurka Markos | Marakuja |
| Ernesto Laguardija | Huan Hose |
| Lurdes Munhija | Marija Libija |
| Manuel Landeta | Anselmo |
| Toni Vela | Rikardo "Kojot" |
| Alma Murijel | Soledad |
| Serhio Mejer | Roman |
| Viktor Luis Sunjiga | Huansito |

Eksterni linkovi
----------------

* *Fuego en la sangre* na sajtu IMDb
* Sitio oficial en esmas.com
* Sitio oficial de telemetro Arhivirano 2009-12-31 na Wayback Machine-u